Vinterdress

Vinterdress er et uteplagg for barn, som minner om en mindre versjon av en kjeledress. De er å regne som hverdagstøy for utelek for barn i barnehage i Norge, men er mindre vanlige i andre land.

Vinterdress for små barn (som sitter mye stille i vogn) kan lages i poplin, mens større og mer aktive barn gjerne kan bruke vinterdress i bevernylon og bomullstøy. Stoffet veves da slik at nylonen kommer på utsiden, slik at vinterdressen blir vannavstøtende mens innsiden i bomull fortsatt er behagelig. Vinterdress har også ofte ben dekket i gummistoff, enten halve eller hele veien ned fra livet.

Hetter på vinterdresser lages vanligvis avtakbare, festet med knapper. Dette er for at de lett skal løsne om hetten skulle bli sittende fast i et lekeapparat eller tre, noe som minsker kvelningsrisikoen.

Tykkelsen på vinterdresser bør variere etter årstidene, og vinterstid bør de tynnere høst- og vårdressene byttes ut med en vattert vinterdress (bobledress).

Vinterklær